пародии за Електротехници
Колко души трябват, за да се смени изгоряла крушка?

 - АВТОМОНТЬОРИ – шест. Единият ще млати крушката с чук, а пет ще тичат за резервни части.
 - АДВОКАТИ – зависи на колко ще можете да платите.
 - ПОЛИЦАИ – десет. Един – стъпил на масата и държи крушката, четирима – въртят масата, други четирима се въртят в обратната посока, за да не се завие свят на първите четирима, а десетият стои до вратата и пази да не дойде токът.
 - БИЗНЕСМЕНИ – десет. Един ще сменя крушката, а девет ще започнат дискусия на тема: “Защо няма потребителско търсене на изгорели крушки”.
 - БРИТАНСКИ ЛОРДОВЕ – нито един. Според тях, самите те са светлост.
 - ЕНЕРГЕТИЦИ – трима. Един – ръководител на работата, един – отговорен изпълнител и един – електротехник.
 - МАФИОТИ – трима. Първият ще свие крушката, вторият ще го застреля и ще му я вземе, а след това ще ликвидира и третия, за да няма свидетели.
 - ЯПОНСКИ БИЗНЕСМЕНИ – шест. Един ще завинти новата крушка, останалите ще кроят как да пробутат изгорялата на американците.
 - ИСТИНСКИ МЪЖЕ – нито един. Истинският мъж не се страхува от тъмното!
 - ПРОГРАМИСТИ – нито един. Това е хардуерен проблем.
 - ПСИХИАТРИ – само един. Но на крушката много трябва да й се иска да я сменят.
 - СВЕЩЕНИЦИ – също един. Той ще вдигне очи нагоре и ще се моли усърдно лампата да светне.
 - СЕКСОЛОЗИ – двама. Единият ще завинтва, а вторият ще му казва, че не трябва да завинтва там.
 - СЪТРУДНИЦИ НА ФИРМАТА “ЕПЪЛ” – един. Той се държи за крушката, а светът се върти около него.